Trip hop

Ech trip hop ch'est un ginre musical ayant émergé au début des innées 1990, dins l'région d'Bristol, au Roéyôme-Uni. Dérivé del « post »-acid house(en) , ch' terme est utilisé pèr chele presse spéchialisée britanique pi chés médias pour décrire eune variante pus expérimintale dech breakbeat inspirée del soul, dech funk pi dech djazz. Ech ginre est décrit conme un « choix uropéyin alternatif del seconde moitié des innées '90s », pi conme « eune fachon ed mélanger hip-hop pi electronica dousqu' o che eq chés deus ginres soient méconnaissabes. »

Ech trip-hop mélinge divers stiles pi présinte ed nombreus points conmuns aveuc d'autes ginres ; il possède des qualités similaires à chelles del musique ambient pi ses breakdowns orientés breakbeat partagent chés caractéristiques dech hip-hop. Il contient égalemint des élémints d'acid djazz, ed dub, ed soul, pi ed musique expérimintale. Ch' trip-hop ch'est donc ed nature très expérimintale.

 Histoère 

 Origines 
Ech trip-hop émerge dins chele ville britanique d'Bristol pi ses alintours(en)  à eune période durant laquelle chele danche, chele house pi ech hip-hop améritchains comminchent à s'populariser. Chelon ech Merriam-Webster's Dictionary, ch' terme ed « trip hop » est né in 1989(en) , bien qu'il soit utilisé pour chele prumière foés in join 1994 ; Andy Pemberton, un critique dech magazine Mixmag, l'utilise pour décrire l'artisse britanique signé dseur Mo' Wax R.P.M. pi ech single In/Flux ed DJ Shadow.

L'eune des prumières influinches dech ginre vient dech soundsystem Tackhead ed Gary Clail. Clail travaillait auparavant aveuc l'anchien canteu ed The Pop Group Mark Stewart. Che dernier foait des expériences musicales dins sin groupe Mark Stewart & the Maffia composé des musichiens originaires d'New York Skip McDonald, Doug Wimbish, pi Keith LeBlanc, autefoés mimbes d'un groupe ed house au label Sugarhill Records. Produite pèr Adrian Sherwood, chele musique mêle hip-hop, rock expérimintal pi dub menant ainchi à chele publicachon ed che eq deviendra ech trip-hop.

Aux origines del musique Trip-hop, chés groupes d'Bristol : Massive Attack , Portishead , Tricky , sont chités conme fondateus ed che ginre musical(fr) .

 Post-trip-hop 
vignette|Björk incorpore souvint dech trip-hop dins ses canchons.
Après ech succès initial dech trip-hop au milieu des innées 1990, eune nouvèle généracion ed musichiens trip-hop émerge. Ces musiciens pi groupes « post-trip-hop » notabes incluent Archive, Bowery Electric, Esthero, Morcheeba, Hooverphonic, Sneaker Pimps, Anomie Belle(en) , Alpha, Jaianto, Mudville, Cibo Matto pi Lamb. Chés groupes pi musichiens incorporent dech trip-hop dins d'autes ginres, incluant ambient, soul, IDM, musique industriele, dubstep, breakbeat, drum and bass, acid jazz pi new age. Un artique publié in 2002 dech jornal The Independent utilise pour chele prumière foés ech terme ed « post-trip hop » pour décrire ch' groupe Second Person.

Ech trip-hop o égalemint inspiré des musichiens pi groupes d'autes ginres, conme Gorillaz, Emancipator, Nine Inch Nails, Travis, Queens of the Stone Age, Allflaws, How to Destroy Angels, Beth Orton, The Flaming Lips, Bitter:Sweet, Beck, obin incore Deftones(en) . Ed nombreus artisses pi groupes, conme Janet Jackson, Kylie Minogue(en) , Madonna(en) , Björk, Radiohead(en)  pi Tame Impala(en)  se sont égalemint inspirés dech ginre. Ech trip-hop développe queques dsous-ginres musicaus conme l'illbient, un ginre dérivé mêlant trip-hop, ambient pi hip-hop industriel.

 Innées 2000 
Ech trip-hop continue à inspirer des artisses notabes dins chés années 2000. Ech groupe ed rock Antimatter reprind des élémints ed trip-hop dins leus deus prumiers albums. RJD2 comminche s'carrière conme DJ, moais foait paraître insuite dès 2001 des albums au label Def Jux. L'album ed Zero 7 Simple Things, pi in particulier ech single Destiny, est très bien accueulli pèr chés auditeus del schène underground(en) . In 2006, Gotye lanche sin prumier album Like Drawing Blood. Chés canchons ed l'album présintent des caisses down-tempo hip-hop pi eune basse orientée dub égalemint incluse dins ech trip-hop(en) . Chés groupes ed hip-hop Zion I pi chés Dub Pistols sont égalemint très inspirés pèr ech trip-hop.(en) 

Chele plupart des producteus n'sont pos explicitement catégorisés trip-hop moais s'in inspirent malgré tout dins chés innées 2000. Daniel Nakamura, alias Dan the Automator, foait paraître deus albums largemint inspirés pèr ech trip-hop. L'album Deltron 3030 (in 2000)(en) , un album-conchept parlant d'un rappeu, jué pèr Del the Funky Homosapien, venu dech futur. 2001 voit chele sortie ed Music to Make Love to Your Old Lady By dech groupe Lovage(en) , aveuc Mike Patton, Prince Paul, Maseo, Damon Albarn, pi Afrika Bambaataa. L'album ed Fatboy Slim Halfway Between the Gutter and The Stars(en)  est un succès commerchial.

 Innées 2010 
In 2009, Fever Ray sort sin prumier album mêlant trip-hop pi ambient, dvint progressivemint eune icône importante dech ginre. Sin deusième album, bien moins atmosférique eq ch' prumier, est paru in 2018 pi o mené à un conchert à guichet fermé à L'Olympia. 

Queques albums notabes dech ginre incluent Heligoland ed Massive Attack(en)  pi A Bright Cold Day ed Dutch in 2010(en) . How to Destroy Angels foait paraître sin EP homonyme in 2010, pi un album Welcome Oblivion in 2013. The Less You Know, The Better ed DJ Shadow est commerchialisé in 2011(en) .

Lana Del Rey foait paraître sin deusième album, Born to Die in 2012, qui contient queques ballades trip-hop(en)  ayant attint chés clachemints ed nombreus poaiyis dont l'Australie, l'Alemanne, chele Franche, pi ech Roéyôme-Uni; pi dénombre 3,4 milions d'eximplaires vindus à l'internacional in 2013 chelon chele Fédérachon internacionale ed l'industrie fonografique.

In 2017, Tricky sort sin 13e album studio intitulé ununiform. On découve égalemint ech groupe The Airplane qui sort sin prumier album éponyme, récompinsé conme l'un des meilleus albums ed l'innée chelon ech chite trip-hop Nation.

 Caractéristiques 
vignette|Eximpe ed trip-hop.
Che ginre musical o pour base eune ritmique hip-hop, dseur laquelle viennent s'greffer toutes sortes d'influinches, notammint djazz, blues, musique électronique, musique d'film, soul, rock, pi dub. Il s'enrichit ainchi beaucoup pi s'décompose maintnant in ed nombreus dsous-ginres (acid djazz, downtempo, electro-dub, nu djazz obin electro-libe). L'éclectisme est d'mise. Ech but artistique del majorité des groupes s'réclamant dech trip-hop est d'créer eune musique « planante », à l'aspect généralemint mélancolique pi calme (meume chi des influinches pus rapides dins ch' tempo exissent). Che ginre s'inscrit auchi pèr chertains aspects dins chele linée directe ed chertains groupes post-punk conme Siouxsie and the Banshees pi The Cure, ces deus combos ayant té repris pèr Tricky pi Massive Attack,. Tricky ouve sin deusième album Nearly God pèr eune verchion ed Tattoo, un morceau pré-trip-hop ed Siouxsie and the Banshees. Chés jornalisses ed France Inter citent conme tites précurseus dech ginre Tattoo de Siouxsie and the Banshees (un morceau proto-trip-hop inregistré in 1983) pi Danube Incident ed Lalo Schifrin.(fr) 

Chés rachines dech trip-hop s'trouveraient dins chés groupes évoluant dins chele ville britanique d'Bristol au début des innées 1990, à l'image ed Portishead, ed Massive Attack pi ed Tricky. Moais chés prumières réalisacions dech ginre sont ed Smith & Mighty, producteus dech prumier single ed Massive Attack. L'étymologie dech terme trip-hop provint pèr ailleurs del contraccion ed l'éprésion hip-hop expérimintal (abstract hip-hop in inglé), eune branche pus instrumintale pi expérimintale dech hip-hop. Ainchi, tout in s'inspirant beaucoup des ginres déjà existants, ch' but dech trip-hop est d'procurer eune émotion transcindante in travaillant un côté innovant pi expérimintal. Ech son est donc souvint rike pi composé ed nombreuses pistes superposées, mêlant voés, instrumints pi samples électroniques, à l'image dech Endtroducing..... ed DJ Shadow, souvint chité conme référinche in chele matière obin pus récemmint dech producteu franchoés Wax Tailor aveuc Tales of the Forgotten Melodies (2005) pi Hope and Sorrow (2007). Ech ginre s'foait connaître ed pus in pus (grache, pèr eximpe, aux musiques ed publicités qui contiennent beaucoup ed trip-hop, obin incore aux musiques d'films obin ed séries télévisées).

Catégorie:Ginre musical
catégorie:Musike

 Notes pi référinches 

 Loïens intarnètes 

 Ressources relatives à l'musique : Last.fm · SoundCloud
 Notices dins des dictionnaires obin d'inciclopédies généralisses : Britannica · Den Store Danske Encyklopædi · Larousse · Universalis